Bluflugila arao

La Bluflugila arao aŭ Arao de Illiger (Primolius maracana) estas malgranda, ĉefe helverda arao de la genro Primolius. Ĝi troviĝas en centra kaj orienta Sudameriko. La alternativa nomo honoras la figuron de la germana ornitologo Johann Karl Wilhelm Illiger. Ĝi estis iam metita en la genron Ara aŭ en Propyrrhura. Oni scias, ke bluflugilaj araoj atingis aĝon de 50–60 jaroj.

 Aspekto
Ĝi havas totalan longon de proksimume 36–43 cm. Ĝi havas modere grandan nigran bekon, longan voston kaj ĉefe verdan plumaron. La supra flanko de la flugilplumoj kaj primaraj kovriloj estas bluaj, kiel indikas ĝia ordinara nomo. La malsupra flanko de la flugiloj estas flaveca, la vostpinto, krono kaj vangoj estas bluetaj, kaj la vostobazo kaj malgranda ventropeco estas ruĝaj. La irisoj estas sukcenaj. Ĝi kaj la ruĝventra arao estas la solaj araoj, kie la nuda vizaĝhaŭto estas flaveca, sed tio ofte paliĝas al blanka en kaptiteco. Male al la ruĝventra arao, la bluflugila arao havas ruĝan malsupran abdomenon kaj ruĝan malsupran dorson. En naturo, ĝia flugpadrono laŭdire estas karakteriza "skua, erekta movo".

 Habitato kaj manĝo 
La bluflugila arao troviĝas en orienta kaj suda Brazilo (kaj estas restanta populacio nordoriente), orienta Paragvajo kaj, almenaŭ antaŭe, en fora nordorienta Argentino kaj en orienta Bolivio. Ĝi troviĝas en ĉiamverdaj kaj foliarbaroj, kun prefero por galeriaj arbaroj. Ili ĉefe manĝas semojn de Cnidoscolus phyllacanthus, Jatropha, Guazuma ulmifolia, kaj la neindiĝena Melia azedarach. Tamen, la birdoj manĝas ankaŭ fruktojn kaj nuksojn.

Reproduktado
La bluflugila makao atingas seksan maturecon inter 2 kaj 4 jaroj post sia naskiĝo. Plenkreskaj inoj kutime produktas du ovojn, kiuj bezonas ĉirkaŭ 29 tagojn por eloviĝo. Junaj bluflugilaj araoj lernas flugi ĉirkaŭ 11 semajnojn post sia eloviĝo. Ili restas kun siaj gepatroj dum ĉirkaŭ unu jaro post fluglernado. Relative malmultaj informoj ekzistas pri ĝia reproduktado en la naturo, sed la reprodukta sezono en nordorienta Brazilo ŝajne estas de decembro ĝis februaro. Tamen, en 1990, ina bluflugila arao estis malkovrita kun masklo de Malgranda arao de Spix en loko.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 To reassign the genus of three macaws South American Classification Committee.
 ANIMAL BYTES - Illiger's Macaw
 http://www.arthurgrosset.com/sabirds/blue-wingedmacaw.html

Eksteraj ligiloj

 AvianWeb - Konservostatuso de araoj
 CITES birdoregularo 
World Parrot Trust  Parrot Encyclopedia - Species Profile
Blue-winged macaw videos on the Internet Bird Collection
Photo of a captive Blue-headed macaw
Blue-winged macaw photo gallery  VIREO
Photo-High Res; Article tropicalbirding

Kategorio:Papagoj
Kategorio:Birdoj de Sudameriko
Kategorio:Birdoj de Brazilo